section_heading: Scenarij
paragraph_text: U ožujku 2018. Villeneuve je izjavio da želi snimiti dva filma utemeljena na romanu. Naposljetku je potpisao ugovor o snimanju dvaju filmova s Warner Bros. Picturesom; na jednak je način ugovorena ekranizacija romana Ono Stephena Kinga – 2017. i 2019. poimence je objavljen po jedan film utemeljen na toj knjizi. Villeneuve je izjavio da ne bi želio cijeli roman ekranizirati jednim filmom jer je Dina "previše složena" i jer njezina "moć leži u detaljima" koje jedan film ne bi mogao pokriti.